Real Betis
Real Betis Balompié, odnosno Betis, španski je nogometni klub sa sjedištem u Sevilli. Osnovan je 12. septembra 1907. Trenutno nastupa u La Ligi. Domaće utakmice igra na stadionu "Benito Villamarín", u južnom dijelu grada. Godine 1935. postao je prvi andaluzijski tim koji je osvojio La Ligu. Kup kralja osvojio je triputa: 1977, 2005. i 2022. Najveći rival Real Betisa je Sevilla. Glavni moto kluba je "Viva el Betis manque pierda!"